## Odluka o određivanju cesta po kojima smiju motorna vozila prevoziti opasne tvari i određivanju mjesta za parkiranje motornih vozila s opasnim tvarima

### NN 57/2007 (4.6.2007.), Odluka o određivanju cesta po kojima smiju motorna vozila prevoziti opasne tvari i određivanju mjesta za parkiranje motornih vozila s opasnim tvarima

# MINISTARSTVO MORA, TURIZMA, PROMETA I RAZVITKA

**1854**

Na temelju članka 79. stavak 3. Zakona o prijevozu opasnih tvari («Narodne
novine«, broj 97/93. i 151/03.) ministar mora, turizma, prometa i razvitka u
suglasnosti s ministrom unutarnjih poslova i ministrom zdravstva i socijalne
skrbi, donosi

## ODLUKU

### O ODREĐIVANJU CESTA PO KOJIMA SMIJU MOTORNA VOZILA PREVOZITI OPASNE TVARI I O ODREĐIVANJU MJESTA ZA PARKIRANJE MOTORNIH VOZILA S OPASNIM TVARIMA

Članak 1.

1. GLAVNI CESTOVNI PRAVCI ZA PRIJEVOZ OPASNIH TVARI

Motorna vozila kojima se prevoze opasne tvari klase 1, 2, 3, 6.1, 7 i 8, smiju
se kretati po sljedećim pravcima i cestama:
1.1. Granični prijelaz (dalje u tekstu: GP) Bregana A3 – Zagreb zaobilaznica –
GP Stara Gradiška ili GP Županja – GP Bajakovo,
1.2. GP Macelj – D1 (A2) – Zagreb zaobilaznica – auto cesta A1 – čvor Bosiljevo
II – Split,
1.3. GP Goričan A4 – Čakovec – Zagreb zaobilaznica,
1.4. GP Donji Miholjac – D53 Našice,
1.5. GP Rupa – A7 – Rijeka zaobilaznica – A6 čvor Bosiljevo II (za opasne tvari
po posebnoj listi, osim nafte i benzina),
1.6. Rijeka zaobilaznica – čvor Kanfanar – B8,
1.7. GP Kaštel – Pula – B9,
1.8. Za prijevoz opasnih tvari dijela klase 3 (nafte i naftnih derivata) smije
se iznimno koristiti pravac:
– GP Dubrava Križovljanska D2 – Varaždin – D510 – D3 čvor Varaždin na A4 –
Zagreb zaobilaznica,
– GP Ličko Petrovo Selo – D217 – Grabovac-D1 – Karlovac (Ilovac bb-Robni
terminali) pod uvjetom da vozila ne smiju doći prije 22.00 sata, a ni kasnije od
05.30 sati. Nakon 22.00 sata formiraju se kolone po 3 vozila, na čijem čelu i
začelju su policijska vozila, koja vode odnosno prate kolone do GP Ličko Petrovo
Selo.

2. PRIJEVOZ OPASNIH TVARI IZ HRVATSKIH LUKA, RAFINERIJA, SLOBODNIH ZONA I
OBRNUTO

2.1. Za prijevoz opasnih tvari klase 1, 2, 3, i 8 smiju se koristiti ceste od
luke Ploče D8 – Opuzen – D9 – GP Metković,
2.2. Za prijevoz opasnih tvari klase 1, 2, 3, 6.1, 7 i 8 iz luka Split i Solin
smiju se koristiti ceste Split – Klis – D1 – Brnaze – D60 – Trilj – D220 – GP
Kamensko, odnosno Trilj – D60 – Imotski – D221 – GP Vinjani Donji.
2.3. Za prijevoz opasnih tvari iz luke i Rafinerije Rijeka, cestom Rijeka
zaobilaznica – A6 čvorište Bosiljevo II – A1.
2.4. Za prijevoz opasnih tvari iz luke i Rafinerije Sisak cestom D36 – Popovača
– A3.
2.5. Za prijevoz opasnih tvari iz luke Zadar, cestom do raskrižja sa D8 – D502 –
čvorište Zadar II-A1 do Dugopolja nastavno na D1 Sinj – D60 Trilj – D220 – GP
Kamensko.
2.6. Za prijevoz opasnih tvari iz luke Vukovar cestom D2 – Vukovar – Sotin –
Šarengrad – GP Ilok.
2.7. Za prijevoz opasnih tvari iz luke Vukovar cestom D55 – Vukovar – Vinkovci –GP
Županja.

3. PRIJEVOZ IZVAN ODREĐENIH PRAVACA

Prijevoz opasnih tvari cestama kroz hrvatske nacionalne parkove i drugim cestama
izvan cesta pod točkama 1.1 do 1.8 i 2.1 do 2.7 ovog članka nije dozvoljen, osim
u slučajevima opskrbe gospodarskih subjekata, benzinskih postaja i stanovništva.

Članak 2.

Motorna vozila iz članka 1. ovoga Pravilnika i motorna vozila kojima se prevoze
ostale opasne tvari, kada prevoze opasne tvari u količinama većim od navedenih u
tablici 1., smiju se parkirati samo na propisanim parkiralištima.

|  |  |  |  |
| --- | --- | --- | --- |
| Klasa opasne tvari | Tvar i stupanj tvari | | Količina veća od (kg) |
| I | II | | III |
| 1 | Sve eksplozivne tvari | | 50 |
| 2 | komprimirani plinovi: 1° izuzevši 1°A, 1°O i 1°F; | |  |
|  | ukapljeni plinovi 2° izuzevši 2°A, 2°O i 2°F | | 1000 |
|  | plinovi 2°F, 3°A i 3° | | 10000 |
| 3 | zapaljive tekućine od 1° do 5° (a) i (b), 7° | |  |
|  | (b), od 21° do 26° i slabo otrovne 41° | | 10000 |
|  | zapaljive tekućine od 6° i od 11° do 19°, | |  |
|  | 27°, 28° te otrovne i vrlo otrovne 41° | | 5000 |
| 4.1. | zapaljive krute tvari: | |  |
|  | tvari od 21° do 25° | | 1000 |
|  | tvari od 26° | | 100 |
|  | tvari od 31°, 32°, 43° i 44° | | 1000 |
|  | tvari od 33°, 34°, 45° i 46° | | 2000 |
|  | tvari od 35°, 36°, 47° i 48° | | 5000 |
|  | tvari od 41° i 42° | | 500 |
| 4.2. | Samozapaljive tvari: | |  |
|  | tvari s oznakom (a) raznih stupnjeva i tvari od 22° | | 10000 |
| 4.3. | Tvari koje stvaraju zapaljive plinove u dodiru s vodom: | |  |
|  | tvari s oznakom (a) raznih stupnjeva | | 10000 |
| 5.1. | Oksidirajuće tvari: | |  |
|  | tvari od 5° i tvari s oznakom (a) svih ostalih stupnjeva | | 10000 |
| 5.2. | Organski peroksidi: | |  |
|  | tvari od 1°, 2°, 13° i 14° | | 1000 |
|  | tvari od 3°, 4°, 15° i 16° | | 2000 |
|  | tvari od 5°, 6°, 17° i 18° | | 5000 |
|  | tvari od 11° i 12° | | 500 |
| 6.1. | Otrovne tvari: | |  |
|  | tvari od 1° do 5° i tvari s oznakom | | 1000 |
|  | (a) svih stupnjeva | | 500 |
|  | Tvari s oznakom (b) svih stupnjeva | |  |
|  | Infektivne tvari: | |  |
|  | tvari od 1° | bilo koja količina | |
|  | tvari od 2° | | 100 |
| 7. | sve radioaktivne tvari | bilo koja količina | |
| 8. | Korozivne tvari: | |  |
|  | tvari s oznakom (a) svih stupnjeva | | 10000 |
|  | brom od 14° | | 1000 |
| 9. | Ostale opasne tvari: | |  |
|  | tvari s oznakom (b) svih stupnjeva | | 5000 |
|  | tvari od 13°(b) | | 1000 |
|  |  |  |  |

Parkirališta jesu:
– parkirališta na autocesti A1 i to: Nadin sjever i jug, Brloška Dubrava sjever
i jug, Jadova sjever i jug, Pristeg sjever i jug i Radošić sjever i jug,
– parkirališta na autocesti A3 su: Križ sjever i jug, Nova Gradiš­ka sjever i
jug i Babina Greda sjever i jug,
– parkiralište na autocesti A4 je Varaždin sjever i jug,
– parkiralište na cesti D53, na 26 km, između lovačke kuće »Prkos« i mjesta
Klokočevci,
– parkiralište na cesti D1 u mjestu Grabovac, kod benzinske postaje,
– parkiralište u Karlovcu u mjestu Ilovac bb, (Robni terminali),
– parkirališta na državnoj cesti D55 (Vukovar – Vinkovci - GP Županja) i to:
– parkiralište Motela Kunjevci, parkiralište Motela Jeleni i parkiralište na
benzinskoj postaji NCU.
Na parkiralištima navedenim u stavku 2. ovoga članka smije se parkirati samo
jedno motorno vozilo s opasnim tvarima.
Iznimno, na parkiralištu iz stavka 2. alineje 6. ovog članka, kada se radi o
opasnim tvarima klase 3. smije se istovremeno parkirati više vozila.

Članak 3.

Parkirališta navedena u članku 3. stavku 2. ove Odluke, moraju se označiti
odgovarajućom prometnom signalizacijom.

Članak 4.

Danom stupanja na snagu ove Odluke prestaju važiti Odluke o određivanju cesta po
kojima smiju motorna vozila prevoziti opasne tvari i o određivanju mjesta za
parkiranje motornih vozila s opasnim tvarima (»Narodne novine« broj 27/2002.,
71/2002., 111/2003. i 190/2003.).

Članak 5.

Ova Odluka stupa na snagu danom objave u »Narodnim novinama«.

Klasa: 011-01/07-02/21
Urbroj: 530-07-07-01
Zagreb, 24. svibnja 2007.

Ministar
**Božidar Kalmeta**, v. r.

Odluka, NN 57/2007-1854
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)